दिल्ली पुलिस ने श्रीनगर से दबोचा JeM आतंकी बसीर अहमद, सिर पर था 2 लाख रुपये का इनाम  
जमानत मिलने के बाद कोर्ट में नहीं हो रहा था पेश
कोर्ट ने जारी किया था गैर जमानती वारंट
पुलिस ने रखा था दो लाख रुपये का इनाम
दिल्ली पुलिस की स्पेशल सेल ने जैश-ए-मोहम्मद के आतंकी बसीर अहमद को श्रीनगर से दबोचा है. आतंकी बसीर अहमद के सिर पर दिल्ली पुलिस ने दो लाख रुपये का इनाम घोषित कर रखा था. वह स्पेशल सेल के एक मामले में वांछित है. साल 2007 में दिल्ली पुलिस के साथ हुए एनकाउंटर के बाद अहमद को गिरफ्तार किया गया था. इसके बाद निचली अदालत ने उसे बरी कर दिया था. लेकिन हाई कोर्ट ने बाद में सजा सुना दी थी, जमानत मिलने के बाद से वह हाई कोर्ट में पेश नहीं हो रहा था. कोर्ट ने गैर जमानती वारंट जारी किया था. इससे पहले दो और साथियों फैयाज और मजीद बाबा को दिल्ली पुलिस ने इसी साल गिरफ्तार किया था.